CELEX: 32006D0311
Language: da
Date: 2006-04-21 00:00:00
Title: 2006/311/EF: Kommissionens beslutning af  21. april 2006  om ændring af Kommissionens beslutning 2004/407/EF for så vidt angår import af fotogelatine  (meddelt under nummer K(2006) 1627)

28.4.2006   
            
            
               DA
            
            
               Den Europæiske Unions Tidende
            
            
               L 115/40
            
         
      KOMMISSIONENS BESLUTNING
   
   af 21. april 2006
   om ændring af Kommissionens beslutning 2004/407/EF for så vidt angår import af fotogelatine
   (meddelt under nummer K(2006) 1627)
   (Kun den tyske, den engelske, den franske og den nederlandske udgave er autentiske)
   (2006/311/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum (1), særlig artikel 4, stk. 4, og artikel 32, stk. 1, og
   ud fra følgende betragtninger:
   
               (1)
            
            
               Ifølge forordning (EF) nr. 1774/2002 er import og transit af animalske biprodukter og forarbejdede produkter til og gennem Fællesskabet forbudt, undtagen hvis det er i overensstemmelse med nævnte forordning.
            
         
               (2)
            
            
               Ifølge Kommissionens beslutning 2004/407/EF af 26. april 2004 om midlertidige sundheds- og certifikatudstedelsesbestemmelser i henhold til Europa-Parlamentets og Rådets forordning (EF) nr. 1774/2002 for så vidt angår import af fotogelatine (2) fra visse tredjelande skal Frankrig, Nederlandene og Det Forenede Kongerige uanset forbuddet i forordning (EF) nr. 1774/2002 tillade import af en bestemt slags gelatine udelukkende bestemt til fotoindustrien (fotogelatine).
            
         
               (3)
            
            
               Ifølge beslutning 2004/407/EF må fotogelatinen kun importeres fra de tredjelande, der er nævnt i den beslutning, nemlig Japan og USA.
            
         
               (4)
            
            
               Luxembourg har bekræftet behovet for at importere fotogelatine fra USA bestemt for fotoindustrien i Luxembourg. Derfor bør Luxembourg have mulighed for at tillade import af fotogelatine, forudsat at betingelserne i beslutning 2004/407/EF overholdes. Importen kan imidlertid godt foregå i Belgien.
            
         
               (5)
            
            
               For at lette overførslen fra Belgien til Luxembourg af den importerede fotogelatine bør betingelserne i bilag I og III til belutning 2004/407/EF ændres på visse punkter.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I beslutning 2004/407/EF foretages følgende ændringer:
   
               1)
            
            
               Artikel 1 affattes således:
               »Artikel 1
               Dispensation vedrørende import af fotogelatine
               Uanset artikel 29, stk. 1, i forordning (EF) nr. 1774/2002 tillader Belgien, Frankrig, Luxembourg, Nederlandene og Det Forenede Kongerige import af gelatine fremstillet af materialer, som indeholder rygsøjle fra kvæg, der er klassificeret som kategori 1-materiale i henhold til nævnte forordning, udelukkende bestemt til fotoindustrien (»fotogelatine«), i overensstemmelse med denne beslutning.«
            
         
               2)
            
            
               Artikel 9 affattes således:
               »Artikel 9
               Adressater
               Denne beslutning er rettet til Kongeriget Belgien, Den Franske Republik, Storhertugdømmet Luxembourg, Kongeriget Nederlandene og Det Forenede Kongerige Storbritannien og Nordirland.«
            
         
               3)
            
            
               Bilag I og III ændres som angivet i bilaget til nærværende beslutning.
            
         Artikel 2
   Denne beslutning anvendes fra tredjedagen efter offentliggørelsen i Den Europæiske Unions Tidende.
   Artikel 3
   Denne beslutning er rettet til Kongeriget Belgien, Den Franske Republik, Storhertugdømmet Luxembourg, Kongeriget Nederlandene og Det Forenede Kongerige Storbritannien og Nordirland.
   
      Udfærdiget i Bruxelles, den 21. april 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 273 af 10.10.2002, s. 1. Senest ændret ved Kommissionens forordning (EF) nr. 208/2006 (EUT L 36 af 8.2.2006, s. 25).
   
      (2)  EUT L 208 af 10.6.2004, s. 9.
   
      BILAG
      
                  1.
               
               
                  Bilag I affattes således:
                  
                     »BILAG I
                     Oprindelsestredjelande, oprindelsesanlæg, bestemmelsesmedlemsstater, grænsekontrolsteder, hvor varen først indføres til EF, og godkendte fotovirksomheder
                     
                                 Oprindelsestredjeland
                              
                              
                                 Oprindelsesanlæg
                              
                              
                                 Bestemmelsesmedlemsstat
                              
                              
                                 Grænsekontrolsted, hvor varen først indføres til EF
                              
                              
                                 Godkendt fotovirksomhed
                              
                           
                                 Japan
                              
                              
                                 
                                             —
                                          
                                          
                                             
                                                         Nitta Gelatin Inc.
                                                      
                                                   
                                                         2-22 Futamata
                                                      
                                                   
                                                         Yao-City,
                                                      
                                                   
                                                         Osaka
                                                      
                                                   
                                                         581 — 0024 Japan
                                                      
                                                   
                                       
                                             —
                                          
                                          
                                             
                                                         Jellie Co. ltd.
                                                      
                                                   
                                                         7-1, Wakabayashi 2-Chome,
                                                      
                                                   
                                                         Wakabayashi-ku,
                                                      
                                                   
                                                         Sendai-city,
                                                      
                                                   
                                                         Miyagi,
                                                      
                                                   
                                                         982 Japan
                                                      
                                                   
                                       
                                             —
                                          
                                          
                                             
                                                         NIPPI Inc. Gelatin Division
                                                      
                                                   
                                                         1 Yumizawa-Cho,
                                                      
                                                   
                                                         Fujinomiya City
                                                      
                                                   
                                                         Shizuoka
                                                      
                                                   
                                                         418 — 0073 Japan
                                                      
                                                   
                                       
                              
                                 Nederlandene
                              
                              
                                 Rotterdam
                              
                              
                                 Fuji Photo Film BV, Tilburg
                              
                           
                                 Japan
                              
                              
                                 
                                             Nitta Gelatin Inc.
                                          
                                       
                                             2-22 Futamata
                                          
                                       
                                             Yao-City
                                          
                                       
                                             Osaka
                                          
                                       
                                             581 — 0024 Japan
                                          
                                       
                              
                                 Frankrig
                              
                              
                                 Le Havre
                              
                              
                                 
                                             Kodak
                                          
                                       
                                             Zone Industrielle Nord,
                                          
                                       
                                             71100 Châlon sur Saône
                                          
                                       
                           
                                 Det Forenede Kongerige
                              
                              
                                 Liverpool
                                 Felixstowe
                              
                              
                                 
                                             Kodak Ltd
                                          
                                       
                                             Headstone Drive,
                                          
                                       
                                             Harrow,
                                          
                                       
                                             MIDDX HA4 4TY
                                          
                                       
                           
                                 USA
                              
                              
                                 
                                             —
                                          
                                          
                                             
                                                         Eastman Gelatine Corporation,
                                                      
                                                   
                                                         227 Washington Street,
                                                      
                                                   
                                                         Peabody,
                                                      
                                                   
                                                         MA,
                                                      
                                                   
                                                         01960 USA
                                                      
                                                   
                                       
                                             —
                                          
                                          
                                             
                                                         Gelita North America,
                                                      
                                                   
                                                         2445 Port Neal Industrial Road Sergeant Bluff,
                                                      
                                                   
                                                         Iowa,
                                                      
                                                   
                                                         51054 USA
                                                      
                                                   
                                       
                              
                                 Luxembourg
                              
                              
                                 Antwerpen
                                 Zaventem
                                 Luxembourg
                              
                              
                                 
                                             DuPont Teijin Luxembourg SA
                                          
                                       
                                             PO Box 1681
                                          
                                       
                                             L-1016 Luxembourg
                                          
                                       
                           
                                 Frankrig
                              
                              
                                 Le Havre
                              
                              
                                 
                                             Kodak
                                          
                                       
                                             Zone Industrielle Nord,
                                          
                                       
                                             71100 Châlon sur Saône
                                          
                                       
                           
                                 Det Forenede Kongerige
                              
                              
                                 Liverpool
                                 Felixstowe
                              
                              
                                 
                                             Kodak Ltd
                                          
                                       
                                             Headstone Drive,
                                          
                                       
                                             Harrow,
                                          
                                       
                                             MIDDX HA4 4TY
                                          
                                       «
                           
               
            
                  2.
               
               
                  Bilag III affattes således:
                  
                     »BILAG III
                     Modeller for sundhedscertifikater ved import fra tredjelande af teknisk gelatine til anvendelse i fotoindustrien
                     Bemærkninger
                     
                                 a)
                              
                              
                                 Eksportlandet udsteder veterinærcertifikater som vist i bilag III ved import af teknisk gelatine til anvendelse i fotoindustrien. De skal indeholde de erklæringer, der kræves for det pågældende tredjeland, og eventuelt de supplerende garantier, der kræves for eksporttredjelandet eller en del af det.
                              
                           
                                 b)
                              
                              
                                 Originalen af hvert certifikat skal bestå af et enkelt ark med tryk på begge sider, eller det skal, hvis der kræves mere tekst, være udformet således, at alle de nødvendige sider udgør et samlet hele.
                              
                           
                                 c)
                              
                              
                                 Det skal udfærdiges på mindst et af de officielle sprog i den EU-medlemsstat, hvor EU-grænsekontrollen skal finde sted, og i EU-bestemmelsesmedlemsstaten. Disse medlemsstater kan dog tillade andre sprog, eventuelt vedlagt en officiel oversættelse.
                              
                           
                                 d)
                              
                              
                                 Hvis certifikatet vedhæftes yderligere sider med henblik på identifikation af enkeltprodukter i sendingen, skal disse sider også betragtes som en del af det originale certifikat, og hver af disse sider forsynes med den udstedende embedsdyrlæges underskrift og stempel.
                              
                           
                                 e)
                              
                              
                                 Hvis certifikatet med vedhæftede skemaer som nævnt i litra d) består af mere end en side, skal hver side nederst på siden pagineres med sidetal af samlet sidetal og øverst forsynes med det af myndighederne tildelte certifikatkodenummer.
                              
                           
                                 f)
                              
                              
                                 Det originale certifikat skal udfyldes og underskrives af embedsdyrlægen. I den forbindelse sørger eksportlandets myndigheder for, at der følges samme principper for udfærdigelse af certifikatet som dem, der er fastsat i Rådets direktiv 96/93/EF.
                              
                           
                                 g)
                              
                              
                                 Underskriftens farve skal afvige fra påtrykkets farve. Det samme gælder stempler, dog ikke prægestempler eller vandmærker.
                              
                           
                                 h)
                              
                              
                                 Det originale certifikat skal ledsage sendingen til EF-grænsekontrolstedet, indtil den ankommer til bestemmelsesfotovirksomheden.